भरत र टासीलाई कार्ल्सबर्ग गल्फ
कार्ल्सबर्ग गल्फ सिरिज २०१९ को दोस्रो सिरिजमा नेटतर्फ भरत बस्ताकोटी ३८ अंक बटुल्दै विजेता भएका छन् भने गर्सतर्फ टासी छिरिङ (डोङ) ३६ ग्रस अंक हासिल गर्दै ग्रस च्याम्पियन भएका छन् ।
काठमाडौँ — कार्ल्सबर्ग गल्फ सिरिज २०१९ को दोस्रो सिरिजमा नेटतर्फ भरत बस्ताकोटी ३८ अंक बटुल्दै विजेता भएका छन् भने गर्सतर्फ टासी छिरिङ (डोङ) ३६ ग्रस अंक हासिल गर्दै ग्रस च्याम्पियन भएका छन् ।तीन सिरिजमध्ये पहिलो सिरिजमा आफ्नो होम क्लबको भ्यालिड ह्यान्डीक्याप भएका उदीयमान गल्फरलाई मौका दिइएको थियो ।शनिबार गोकर्ण गल्फ कोर्समा भएको दोस्रो सिरिजमा राजेन्द्र श्रेष्ठ ३७ अंक काउन्टब्याकका साथ नेट उपविजेता र एनजे रायमाझी ३७ ग्रस अंक काउन्टब्याकका साथ ग्रस उपविजेता बनेका छन् । काउन्टब्याकमा ३७ अंकसाथ आश्रिया बानु महिलातर्फ विजेता भएकी छिन् भने ३७ अंकसहित कश्मिरा शाह उपविजेता भइन् । ६० वर्ष र त्यो भन्दा माथि उमेर समूहको सिनियर विधामा ३६ अंकसाथ दिलीप रायमाझी काउन्ट विजेता भए भने ३५ अंक काउन्टब्याकका साथ एनबी रावल उपविजेता भए ।४ बर्डिजका साथ तेन्जिङ छिरिङले मोस्ट बर्डिजको उपाधि जिते । दाबा जे शेर्पा र आरएम श्रेष्ठले भने क्रमशः लङ्गेस्ट ड्राइभ र क्लोजेस्ट टु द पिन जिते ।दोस्रो सिरिजसम्म भरत बस्ताकोटीले नेट विधामा १ सय ५० अंकले अग्रता लिइरहेका छन् भने टासी छिरिङ १ सय ५ अंकले दोस्रो स्थानमा छन् । अजय बी शाह १०० अंकले तेस्रो, एनजे रायमाझी ७५ अंकले चौथो र श्याम सिम्खडा ७० अंकले पाचौं स्थानमा छन् ।ग्रस विधातर्फ १ सय ५० अंकसाथ टासी छिरिङ अगाडि छन् । एनजे रायमाझी १०५ अंकसाथ दोस्रो स्थानमा छन् रहँदा १०० अंकसाथ पृथ्वी मल्ल र सुरेन्द्र फुयाल संयुक्त तेस्रो स्थानमा छन् । ३/४ ह्यान्डीक्यापका साथ स्टेबलफोर्ड फर्म्याटमा १८ होलमा ८४ गल्फरले प्रतिस्पर्धा गरेका थिए ।गोकर्ण गल्फ क्लबका अध्यक्ष सहृद घिमिरेले सन् १९९० देखि नेपालमा गल्फ खेलको प्रायोजक रहेको कार्ल्सबर्गले प्रतिभाशाली उदीयमान गल्फरलाई प्रतिभा देखाउने थलोका रूपमा कार्ल्सबर्ग गल्फ सिरिज रहेको स्मरण गराए ।गोर्खा बुअ्ररीका बजार प्रबन्धक रोजन अमात्यले यस प्रतियोगिताबाट थुप्रै प्रतिभावान गल्फर अगाडि आएको बताउँदै कार्ल्सबर्ग गल्फलाई निरन्तर अगाडि बढाउनेमा आफूहरू प्रतिवद्ध रहेको बताए । 